Die Strand - 'n eko-gemeente - Omgee
Jippie, loof die Here, broers en susters, ons gemeente is nou ’n eko-gemeente!
Op Barmhartigheidsondag, 8 September 2013, het ons ons Aardesorg-bediening aan die gemeente bekend gestel. As voorsitter van die Barmhartigheidskomitee het ek die gemeente bedank vir die ruim ondersteuning aan voedselsorg, kleresorg, afhanklikheidssorg (CAD) , werksoeksorg, huisvestingsorg, bejaardesorg, onderwyssorg en sorg vir vervoer, maar toe afgesluit deur hulle daarop te wys dat ons God se eerste opdrag in Genesis 1:28 (aan Adam en Eva) en Genesis 9:1-4 (aan Noag en sy seuns) om vir die Aarde te sorg, nagelaat het.
Ek het hulle vertel van die Aardesorg-konferensie in Maart 2013 en het gebruik gemaak van die materiaal wat Safcei gestuur het om hulle te oortuig “Gelowige mense werk saam om die lewende aarde te koester”.
Ons hier by Die Strand, in ’n gemeente met 60% lidmate bo 60, gaan doen wat ons reeds begin doen het, nl. herwinning en ons wil dit vermeerder en uitbrei. Dan gaan ons aansluit by ’n bestaande aksie om gereeld die strand skoon te maak van plastiek, glas en enige ander afval wat die see kan besoedel. Ons gaan aansluit by ’n Bewaringsvereniging wat die plaaslike rivier, die Lourensrivier, se omgewing gaan skoonhou, en ons gaan ons beoogde Sentrale Besigheids verbeteringsdistrik help om ons strate en parke skoon te hou. Ons oorweeg ook om later groentetuine te vestig en bome en struike op geskikte plekke te plant.
Ons predikant, ds. Marcel Vosloo, het hierdie bekendstelling gesteun deur sy preek te wy aan “U laat ons heers” met Psalm 8:4-9 as teksgedeelte.
“As ek opkyk na alles wat U in die hemelruim gemaak het,
al die planete, melkwegstelsels en miljoene sterre,
snak ek na my asem as ek sien hoe piepklein die mens regtig is.
En tog, hoeveel gee U nie om vir hierdie piepklein mensie nie!
Dink net: U sorg vir hom. Hy is vir U belangrik.
U het hom so belangrik gemaak dat hy amper soos U is.
U behandel hom soos ’n koning; U gee ’n baie hoe posisie aan hom.
U wil hê dat die mens oral moet wys hoe groot U is.
Hy is mos U verteenwoordiger.
U laat hom soos ’n groot leier oor U handewerk regeer.
Hy moet vir alles sorg wat U gemaak het. Veral die diere is van hom afhanklik.”
Sewe lidmate het reeds Sondag by die Aardesorg-bediening aangesluit. Ons gaan nie die wiel herontdek nie maar by kundiges kers opsteek en aansluit om die aarde ’n beter plek te maak. Ek het ons gemeente ook al verteenwoordig by die Aardesorg-forum by die Rosebank Metodistekerk om op hoogte te kom van wat ons kan doen t.o.v. energie-besparing. So gaan ons die hele gemeente en gemeenskap wys wat dit is om die Strand se omgewing te maak soos wat God wil he dit moet wees en hulle aanmoedig om saam te werk.
Eintlik het ons as God se kinders ’n heerlike opdrag!
Strand - an eco-congregation
Jippy, Praise the Lord, brothers and sisters, rejoice our congregation has become an eco-congregation!
On our Sunday of Compassion, 8 September 2013 , we introduced a specific Earth Keepers’ ministry within our congregation. As chairperson of the Committee for Compassion I first thanked the church members present for their abundant support for our food care, clothing care, dependency care (drug-and-alcohol) (CAD) , our senior citizens care, our educational, work seeking and finding lodging care and even our care to provide transport for needy people going to clinics, hospitals and meetings, but then pointed out to them that we had neglected the first commandment God has given us in Gen.1:28 (to Adam and Eve) and Gen.9:1-4 (to Noah and his sons) to take care , in His name, of the world we live in.
I informed the congregation about what happened at the March 2013 Earth Keepers Conference and made good use of the material provided by Safcei to illustrate that “Believers work together to take care of the Living Earth “.
Here at Die Strand congregation, where more than 60 % of the members are 60+, we will build on what already exists - a fledging recycling effort to earn money for our missionary outreach in Limpopo. We will join a regular monthly beach cleanup effort and become a member of the Lourens River Conservation Society to maintain the catchment in its natural condition. We will assist the envisaged Central Strand Improvement District to clean the streets and parks. We are considering to establish vegetable gardens and to plant trees at suitable places.
Our minister followed up my address with an applicable sermon on the theme: “You, Lord, put us in charge”, using Psalm 8:4-9 as his text.
On that Sunday seven members joined the Earth Keepers ministry. We are not planning to re-invent the wheel. As shown above, we will join and strengthen existing efforts in our community.
I have since then represented the congregation at an Earth Keepers Forum at Rosebank Methodist Church to obtain information on how to address South Africa’s energy crisis from the viewpoint and abilities of a congregation. By doing all these small things we hope to take the congregation on a higher level, a level where we will ask God what does He wants us to do in the Strand area to maintain His creation and give glory to Him.
After all, it is a wonderfully satisfying commandment to work in harmony with God on this beautiful Earth’s maintenance program.